Usbekistan, ä Republik in Zentralasie, wo im Weste und Norde a Kasachstan, im Oste a Kirgisistan, im Südoste a Tschadikistan und im Süde a Afghanistan und Turkmenistan grenzt, isch us dr ehemalige Sowjetunion entstande und het am 31. August 1991 d'Unabhängigkeit erklärt. Am 21. Dezember 1991 het sich d'Republik Usbekistan mit wietere Staate zur Gmeinschaft vo  de Unabhängige Staate (GSU) zämmegschlosse. Rund 80% vor Gsamtfläche vo 447'400 km2 bestöh us Wüesti. Im Weste vom Land liet dr Aralsee (wo sich im Momänt no über rund 43'000 km2 erstreckt. Im Grenzbereich zu Kirgisistan erstreckt sich ä Usloufer vom Tian-Shan Gebirge - ds Ziel vo üsem driBBB. Usbekistan liet ire seismologisch aktive Zone und isch scho mehrmals vo Ärdbäbe heimgsuecht worde. 1966 isch z.B. ä grosse Teil vor Houtpstadt Taschkent zerstört worde. Di grösste Flüss vom Land si dr Amudarja und de rSysdarja. Dr höchsti Bärg im Land isch mit 4'301 m dr Beshtor, uf däm sich d'Ortschaft Adelunga Toghi befindet. Di töifsti Stell im Land befindet sich 12 m unterem Meerespiegel im Kysilkum.